શ્રદ્ધા શાંતિથી તેની વાત સાંભળતી હતી. આજે ચક્તિ થવાનો વારો શ્રદ્ધાનો હતો. તેણે વિશ્વાસના ખભે હાથ મૂકતાં પ્રતિભાવ આપ્યો, “સમજી શકું છું તારી વેદનાને, પણ એક લગ્ન નિષ્ફળ જવાથી જરૂરી તો નથી કે બધાં લગ્ન નિફળ જ જાય. લગ્ન તો જરૂરી પ્રથા છે, સમાજ વ્યવસ્થાને સારી રીતે ટકાવવાની રીત. લિવ ઈન રિલેશન તો સંબંધોની સ્વતંત્રતાના નામે સ્વચ્છંદતાનું મ્હોરું છે. તન મન ભરાઈ જાય એટલે છુટ્ટાં પડી જવાનું, નામ વગરના સંબંધોનો અંત આણવાની છટકબારી.”